ഗാര്ഡന്പദ്ധതിയുമായി കുടുംബശ്രീ തിരുവനന്തപുരം: വീടുകളില് ജൈവ കാര്ഷികപോഷകോദ്യാനങ്ങളൊരുക്കുന്ന കുടുംബശ്രീയുടെ അഗ്രി ന്യൂട്രി ഗാര്ഡന് പദ്ധതിക്ക് തുടക്കമായി. ഓരോ വീടിനും ആവശ്യമായ പച്ചക്കറികളും പഴവര്ഗങ്ങളും ലഭ്യമാക്കിക്കൊണ്ട് സ്വയംപര്യാപ്തതയും അതിലൂടെ ആരോഗ്യകരമായ സമൂഹസൃഷ്ടിയുമാണ് ലക്ഷ്യമിടുന്നത്. ഇതിനായി പത്തുലക്ഷം ഗുണഭോക്താക്കളെ കണ്ടെത്തും. അവരുടെ വീടുകളില് പ്രാദേശിക കാര്ഷിക കാലാവസ്ഥയ്ക്ക് അനുയോജ്യമായ പച്ചക്കറികളും പഴവര്ഗങ്ങളും കൃഷി ചെയ്യും. മാറനല്ലൂര് ഗ്രാമപഞ്ചായത്തില് സംഘടിപ്പിച്ച പദ്ധതിയുടെ സംസ്ഥാനതല ഉദ്ഘാടനവും പ്രചാരണ വീഡിയോ പ്രകാശനവും ഐ.ബി. സതീഷ് എം.എല്.എ നിര്വഹിച്ചു. ജില്ലാ പഞ്ചായത്ത് പ്രസിഡന്റ് അഡ്വ.ഡി. സുരേഷ് കുമാര് അദ്ധ്യക്ഷത വഹിച്ചു. കുടുംബശ്രീ എക്സിക്യുട്ടീവ് ഡയറക്ടര് പി.ഐ. ശ്രീവിദ്യ പദ്ധതി വിശദീകരിച്ചു. മാറനല്ലൂര് ഗ്രാമപഞ്ചായത്ത് പ്രസിഡന്റ് എ. സുരേഷ് കുമാര്, അഡ്വ. എസ്.കെ.പ്രീജ, ശാന്ത പ്രഭാകരന്, കെ.എസ്. ഡീനാകുമാരി, എ.ആര്. സുധീര്ഖാന്, എസ്. പ്രേമവല്ലി, വി. ആന്റോ, പി.എസ്. സാബു സജയന്, വി.വി.ഷീബമോള്. വി.എ. ഇന്ദുലേഖ, ബി.എസ്. മനോജ്, ശാന്തകുമാരി കുടുംബശ്രീ ജില്ലാ മിഷന് കോ ഓര്ഡിനേറ്റര് ഡോ.കെ.ആര്. ഷൈജു തുടങ്ങിയവര് സംസാരിച്ചു. തക്കാളി, പാവല്, ചീര, മത്തന്, മല്ലി, പുതിന, വെണ്ട, വഴുതന, വെള്ളരി എന്നിവയില് ഏതെങ്കിലും അഞ്ചെണ്ണവും രണ്ടിനം ഫലവൃക്ഷങ്ങളുമാണ് അഗ്രി ന്യൂട്രി ഗാര്ഡനില് കൃഷി ചെയ്യുക. ഓരോ ഗുണഭോക്താക്കളും കുറഞ്ഞത് മൂന്നു സെന്റില് ജൈവരീതിയില് കൃഷി ചെയ്യണം. ഗ്രാമപഞ്ചായത്തുകളിലാണ് പദ്ധതി നടപ്പാക്കുക.